OΔΗΓΙΑ ΤΟΥ ΣΥΜΒΟΥΛΙΟΥ της 20ής Ιουνίου 1972 περί προσεγγίσεως των νομοθεσιών των Κρατών μελών των αναφερομένων στην εξουδετέρωση των ραδιοηλεκτρικών παρασίτων που παράγονται από τους κινητήρες με επιβαλλόμενη ανάφλεξη με τους οποίους είναι εφοδιασμένα τα οχήματα με κινητήρα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,

την πρόταση της Επιτροπής,

τη γνώμη της Συνελεύσεως,

τη γνώμη της Οικονομικής και Κοινωνικής Επιτροπής,

Εκτιμώντας:

ότι οι τεχνικές προδιαγραφές των εθνικών νομοθεσιών, τις οποίες πρέπει να πληρούν τα οχήματα με κινητήρα επιβαλλομένης αναφλέξεως, αφορούν μεταξύ άλλων την εξουδετέρωση των ραδιοηλεκτρικών παρασίτων των παραγομένων από τα οχήματα αυτά-

ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να θεσπισθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφιστάμενων ρυθμίσεων, ιδίως για να καταστεί δυνατή η εφαρμογή για κάθε τύπο οχήματος της διαδικασίας εγκρίσεως ΕΟΚ, που αποτελεί το αντικείμενο της οδηγίας του Συμβουλίου της 6ηςΦεβρουαρίου 1970 περί προσεγγίσεως των νομοθεσιών των Κρατών μελών που αφορούν την έγκριση των οχημάτων με κινητήρα και των ρυμουλκουμένων τους(1)-

ότι, όσον αφορά τις τεχνικές προδιαγραφές, συνιστάται να λαμβάνονται υπόψη αυτές που εθεσπίσθησαν από την Οικονομική Επιτροπή του ΟΗΕ για την Ευρώπη στον κανονισμό της αριθ. 10 (Ομοιόμορφες προδιαγραφές περί επικυρώσεως των οχημάτων σε ό,τι αφορά τη διαδικασία εξουδετερώσεως των παρασίτων), ο οποίος προσαρτάται στη συμφωνία της 20ής Μαρτίου 1958 περί θεσπίσεως ενιαίων προϋποθέσεων επικυρώσεως και αμοιβαίας αναγνωρίσεως της επικυρώσεως των εξοπλισμών και των εξαρτημάτων των οχημάτων με κινητήρα(2)

"" ID="1">Έγγραφα E/ECE/324> ID="2" ASSV="2" ACCV="2.1.2">Προσθ. 9 της 17. 12. 1968"> ID="1">E/ECE/TRANS/505">

,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

"Όχημα" κατά την έννοια της παρούσας οδηγίας νοείται κάθε όχημα με κινητήρα εφοδιασμένο με σύστημα αναφλέξεως υψηλής τάσεως που προορίζεται να κυκλοφορεί επί οδού, με ή χωρίς αμάξωμα, που έχει τουλάχιστον τέσσερις τροχούς και εκ κατασκευής μέγιστη ταχύτητα μεγαλύτερη των 25 χμ/ω, εξαιρουμένων των οχημάτων που μετακινούνται επί σιδηροτροχιών, των ελκυστήρων και των γεωργικών μηχανών καθώς και των μηχανημάτων δημοσίων έργων.

Άρθρο 2

Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς οχήματος για λόγους που αφορούν τις ραδιοηλεκτρικές διαταραχές που παράγονται από το ηλεκτρικό σύστημα αναφλέξεως του κινητήρα (κινητήρων) προωθήσεώς του, αν το όχημα αυτό είναι εφοδιασμένο με διάταξη εξουδετερώσεως των παρασίτων ανταποκρινόμενη στις προδιαγραφές τις αναφερόμενες στα παραρτήματα.

Άρθρο 3

Το Κράτος μέλος που χορήγησε την έγκριση ΕΟΚ λαμβάνει τα αναγκαία μέτρα για να πληροφορείται κάθε τροποποίηση ενός από τα στοιχεία ή ενός από τα χαρακτηριστικά που αναφέρονται στο παράρτημα I σημείο 2.2. Οι αρμόδιες αρχές του Κράτους αυτού εκτιμούν αν πρέπει να προβούν επί του τροποποιημένου πρωτοτύπου σε νέες δοκιμές συνοδευόμενες από νέο πρακτικό. Στην περίπτωση που συνάγεται εκ των δοκιμών ότι οι προδιαγραφές της παρούσας οδηγίας δεν ετηρήθησαν, η τροποποίηση δεν επιτρέπεται.

Άρθρο 4

Οι τροποποιήσεις που είναι αναγκαίες για την προσαρμογή στην τεχνολογική πρόοδο των προδιαγραφών των παραρτημάτων εκδίδονται σύμφωνα με τη διαδικασία την προβλεπόμενη στο άρθρο 13 της οδηγίας του Συμβουλίου της 6ης Φεβρουαρίου 1970 περί εγκρίσεως των οχημάτων με κινητήρα και των ρυμουλκουμένων τους.

Άρθρο 5

1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως περί αυτού την Επιτροπή.

2. Τα Κράτη μέλη ανακοινώνουν στην Επιτροπή το κείμενο των ουσιωδών διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 6

Η παρούσα οδηγία απευθύνεται στα Κράτη μέλη.

Έγινε στο Λουξεμβούργο, στις 20 Ιουνίου 1972.

Για το Συμβούλιο

Ο Πρόεδρος

J. P. BUCHLER

(1) ΕΕ αριθ. Ν 42 της 23. 2. 1970, σ. 1.

(2)

(1) ΠΑΡΑΡΤΗΜΑ 1

ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ, ΕΓΓΡΑΦΕΣ, ΕΓΚΡΙΣΗ ΕΟΚ, ΕΞΕΙΔΙΚΕΥΣΕΙΣ, ΔΟΚΙΜΕΣ, ΠΙΣΤΟΤΗΣ ΠΑΡΑΓΩΓΗΣ (1.)

2. ΟΡΙΣΜΟΙ

Κατά την έννοια της παρούσας οδηγίας:

(2.1.)

2.2. Ως "τύπος οχήματος όσον αφορά τη διαδικασία εξουδετερώσεως των παρασίτων" νοούνται τα οχήματα με κινητήρα που δεν παρουσιάζουν μεταξύ τους βασικές διαφορές. Οι διαφορές αυτές δύνανται να αναφέρονται ιδίως στα ακόλουθα σημεία:

2.2.1. στα σχήματα ή υλικά του τμήματος του αμαξώματος που αποτελεί το τμήμα "κινητήρας" και το τμήμα του θαλάμου επιβατών που είναι το πλησιέστερο προς το τμήμα αυτό-

2.2.2. στον τύπο του κινητήρα (δίχρονος ή τετράχρονος, αριθμός και όγκος των κυλίνδρων, αριθμός εξαερωτήρων, διάταξη των βαλβίδων, μέγιστη ισχύς και αντιστοιχούσα κατάσταση περιστροφής κλπ.)-

2.2.3. στη θέση ή στο πρότυπο των διατάξεων του κυκλώματος αναφλέξεως (πολλαπλασιαστής, εκκινητής, σπινθηριστές, θωρακίσεις καλωδίων κλπ.)-

2.2.4. στη θέση των μεταλλικών στοιχείων των ευρισκομένων στο τμήμα "κινητήρας" (π.χ. συσκευές θερμάνσεως, εφεδρικός τροχός, φίλτρο αέρος κλπ.).

2.3. Ως "περιορισμός των ραδιοηλεκτρικών παρασίτων" νοείται η αισθητή μείωση των ραδιοηλεκτρικών διαταραχών στις ζώνες συχνοτήτων εκπομπής του ραδιοφώνου και της τηλεοράσεως σε τέτοιο επίπεδο ώστε η λειτουργία των συσκευών λήψεως που δεν αποτελούν τμήμα του οχήματος να μη διαταράσσεται αισθητά. Η προϋπόθεση αυτή θεωρείται ότι πληρούται αν το διαταράσσον επίπεδο παραμένει κατώτερο των επιβαλλομένων από τις προδιαγραφές του σημείου 6.2.2. ορίων.

2.4. Ως "σύστημα εξουδετερώσεως των παρασίτων" νοείται πλήρες σύνολο στοιχείων απαραιτήτων για τον περιορισμό των ραδιοηλεκτρικών διαταραχών που εκπέμπονται από το σύστημα αναφλέξεως οχήματος με κινητήρα. Το σύστημα εξουδετερώσεως των παρασίτων περιλαμβάνει επίσης τα πολύκλωνα καλώδια γειώσεως και τα στοιχεία θωρακίσεως των καλωδίων που έχουν τοποθετηθεί ειδικά για την εξουδετέρωση των παρασίτων.

2.5. Ως "σύστημα εξουδετερώσεως των παρασίτων διαφορετικών τύπων" νοούνται τα συστήματα που παρουσιάζουν μεταξύ τους βασικές διαφορές. Οι διαφορές αυτές δύνανται να αναφέρονται ιδίως στα ακόλουθα σημεία:

2.5.1. στα συστήματα των οποίων τα στοιχεία φέρουν βιομηχανικό ή εμπορικό σήμα διαφορετικό-

2.5.2. στα συστήματα για τα οποία τα χαρακτηριστικά "σε υψηλή συχνότητα" ενός οιουδήποτε στοιχείου είναι διαφορετικά ή των οποίων τα στοιχεία έχουν σχήμα ή μέγεθος διαφορετικό-

2.5.3. στα συστήματα για τα οποία οι αρχές λειτουργίας ενός τουλάχιστον στοιχείου είναι διαφορετικές-

2.5.4. στα συστήματα των οποίων τα στοιχεία συνδυάζονται κατά διάφορον τρόπο.

2.6. Ως "στοιχείο συστήματος εξουδετερώσεως των παρασίτων" νοείται ένα από τα μεμονωμένα στοιχεία των οποίων το σύνολο σχηματίζει σύστημα εξουδετερώσεως των παρασίτων.

3. ΑΙΤΗΣΗ ΕΓΚΡΙΣΕΩΣ ΕΟΚ

3.1. Η αίτηση εγκρίσεως ΕΟΚ ενός τύπου οχήματος όσον αφορά τη διαδικασία εξουδετερώσεως των παρασίτων υποβάλλεται από τον κατασκευαστή του οχήματος ή τον εντολοδόχο του.

3.2. Συνοδεύεται από τα αναφερόμενα κατωτέρω στοιχεία εις τριπλούν και από τις ακόλουθες ενδείξεις:

3.2.1. περιγραφή του τύπου οχήματος όσον αφορά τα αναφερόμενα στο σημείο 2.2 σημεία, συνοδευόμενη από αναπεπταμένη όψη ή από φωτογραφία του τμήματος "κινητήρας". Οι αριθμοί και/ή τα σύμβολα που χαρακτηρίζουν τον τύπο του κινητήρα και του οχήματος πρέπει να αναφέρονται-

3.2.2. κατάλογο των στοιχείων, κατάλληλα χαρακτηρισμένων, που αποτελούν τα σύστημα εξουδετερώσεως των παρασίτων-

3.2.3. λεπτομερή σχέδια σχετικά με το κάθε στοιχείο που να επιτρέπουν τον εύκολο εντοπισμό τους και την αναγνώρισή τους-

3.2.4. ένδειξη της ονομαστική τιμής των αντιστάσεων μετρούμενη σε συνεχές ρεύμα και, ειδικότερα για τα έχοντα αντίσταση καλώδια αναφλέξεως, ένδειξη της ονομαστικής αντιστάσεως ανά μέτρο.

3.3. Εξάλλου, η αίτηση εγκρίσεως ΕΟΚ συνοδεύεται από ένα δείγμα του συστήματος εξουδετερώσεως των παρασίτων.

3.4. Ένα όχημα αντιπροσωπευτικό του τύπου οχήματος προς έγκριση πρέπει να παρουσιασθεί στην τεχνική υπηρεσία την επιφορτισμένη με τις δοκιμές εγκρίσεως.

4. ΕΓΓΡΑΦΕΣ

4.1. Τα στοιχεία του συστήματος εξουδετερώσεως των παρασίτων φέρουν:

4.1.1. το βιομηχανικό ή εμπορικό σήμα του κατασκευαστού του συστήματος και των στοιχείων του-

4.1.2. τη δοθείσα από τον κατασκευαστή εμπορική επωνυμία.

4.2. Οι εγγραφές πρέπει να επαναλαμβάνονται επί των καλωδίων εξουδετερώσεως των παρασίτων τουλάχιστον κάθε δώδεκα εκατοστόμετρα.

4.3. Τα σήματα αυτά πρέπει να είναι ευανάγνωστα και ανεξίτηλα.

5. ΕΓΚΡΙΣΗ ΕΟΚ

(5.1.)

(5.2.)

5.3. Ένα δελτίο σύμφωνο προς το υπόδειγμα που εμφαίνεται στο παράρτημα IV επισυνάπτεται στο δελτίο εγκρίσεως ΕΟΚ.

(5.4.)

(5.5.)

(5.6.)

6. ΕΞΕΙΔΙΚΕΥΣΕΙΣ

6.1. Εξειδικεύσεις γενικού χαρακτήρα

Τα στοιχεία του συστήματος εξουδετερώσεως των παρασίτων πρέπει να έχουν σχεδιασθεί, κατασκευασθεί και τοποθετηθεί κατά τέτοιον τρόπο ώστε υπό κανονικές συνθήκες χρήσεως το όχημα να δύναται να πληροί τις προδιαγραφές της παρούσας οδηγίας.

6.2. Ραδιοηλεκτρικές εξειδικεύσεις

6.2.1. Μέθοδος μετρήσεως

Η μέτρηση της διαταράσσουσας ακτινοβολίας που παράγεται από τον παρουσιασθέντα προς έγκριση τύπο οχήματος πραγματοποιείται σύμφωνα με την περιγραφόμενη στο παράρτημα II μέθοδο.

6.2.2. Όρια αναφοράς

6.2.2.1. Τα όρια της ακτινοβολίας πρέπει να βασίζονται επί μετρήσεων σχεδόν-κορυφής και να είναι 50 muV/m εντός της ζώνης συχνοτήτων από 40 έως 75 muHz και 50 έως 120 muV/m εντός της ζώνης συχνοτήτων από 75 έως 250 MHz, αυξανομένου του ορίου αυτού γραμμικώς μετά της συχνότητος υπεράνω των 75 MHz.

6.2.2.2. Όταν οι μετρήσεις πραγματοποιούνται με τη χρησιμοποίηση μιας συσκευής μετρήσεως κορυφής, τα αναγιγνωσκόμενα αποτελέσματα, που εκφράζονται σε muV/m, διαιρούνται δια 10.

6.2.3. Επί του παρουσιασθέντος προς έγκριση τύπου οχήματος, όσον αφορά τη διαδικασία εξουδετερώσεως των παρασίτων, οι μετρούμενες τιμές πρέπει να είναι κατώτερες τουλάχιστον κατά 20% των ορίων αναφοράς.

7. ΔΟΚΙΜΕΣ

Ο έλεγχος τηρήσεως των προδιαγραφών του σημείου 6 πραγματοποιείται σύμφωνα προς την υποδεικνυόμενη στο παράρτημα II μέθοδο.

(8.)

9. ΠΙΣΤΟΤΗΣ ΠΑΡΑΓΩΓΗΣ

(9.1.)

9.2. Κατά τον έλεγχο της πιστότητος ενός οχήματος δειγματοληπτικά ληφθέντος από τη σειρά θεωρείται ότι η παραγωγή είναι σύμφωνη προς τις διατάξεις της παρούσας οδηγίας, αν τα μετρούμενα επίπεδα δεν είναι ανώτερα πλέον του 25% των προδιαγραφέντων ορίων στο σημείο 6.2.2.

9.3. Αν τουλάχιστον ένα από τα μετρούμενα επίπεδα επί του δειγματοληπτικά ληφθέντος οχήματος είναι ανώτερο πλέον του 25% των προδιαγραφέντων στο σημείο 6.2.2. ορίων, ο κατασκευαστής έχει τη δυνατότητα να ζητήσει να πραγματοποιηθούν μετρήσεις επί δείγματος τουλάχιστον έξι οχημάτων δειγματοληπτικά ληφθέντων από τη σειρά. Τα αναφερόμενα αποτελέσματα σε κάθε ζώνη συχνοτήτων πρέπει να ερμηνευθούν σύμφωνα με τη στατιστική μέθοδο που αναπτύσσεται στο παράρτημα III.

(10.)

(11.)

(1) Το κείμενο των παραρτημάτων είναι ανάλογο με εκείνο του κανονισμού αριθ. 10 της Οικονομικής Επιτροπής του ΟΗΕ για την Ευρώπη. Ειδικότερα οι υποδιαιρέσεις σε σημεία είναι οι αυτές. Γι'αυτό, αν ένα σημείο του κανονισμού αριθ. 10 δεν αντιστοιχεί προς σημείο της παρούσας οδηγίας, ο αριθμός του παρατίθεται εντός παρενθέσεως προς υπόμνηση.

ΠΑΡΑΡΤΗΜΑ II

ΜΕΘΟΔΟΣ ΜΕΤΡΗΣΕΩΣ ΤΩΝ ΡΑΔΙΟΗΛΕΚΤΡΙΚΩΝ ΠΑΡΑΣΙΤΩΝ ΠΟΥ ΠΑΡΑΓΟΝΤΑΙ ΑΠΟ ΤΑ ΣΥΣΤΗΜΑΤΑ ΑΝΑΦΛΕΞΕΩΣ ΥΨΗΛΗΣ ΤΑΣΕΩΣ 1. ΣΥΣΚΕΥΕΣ ΜΕΤΡΗΣΕΩΣ

Ο εξοπλισμός μετρήσεως πληροί τις εξειδικεύσεις της δημοσιεύσεως αριθ. 2 (πρώτη έκδοση 1961) της Διεθνούς Ειδικής Επιτροπής για τις Ραδιοηλεκτρικές Διαταραχές (CISPR) ή τις εξειδικεύσεις τις εφαρμοστέες στη συσκευή μετρήσεως τύπου "κορυφή", όπως υποδεικνύεται στη δημοσίευση αριθ. 5 (πρώτη έκδοση 1967) της CISPR.

Σημείωση: Όταν ο διατιθέμενος εξοπλισμός δεν ανταποκρίνεται πλήρως σε όλες αυτές τις εξειδικεύσεις, πρέπει να προσδιορίζονται οι διαφορές.

2. ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ

Τα αποτελέσματα των μετρήσεων πρέπει να εκφράζονται σε muV/m για πλάτος ζώνης συχνοτήτων 120 KHz. Για τα στατιστικά αποτελέσματα πρέπει να χρησιμοποιηθεί η λογαριθμική μονάς σε dB (muV/m). Αν για ορισμένες συχνότητες το πλάτος πραγματικής ζώνης Β (εκφραζόμενο σε KHz) της συσκευής μετρήσεως είναι ελαφρώς διάφορο των 120 KHz, οι αναγιγνωσκόμενες τιμές ανάγονται στο πλάτος ζώνης των 120 KHz δια πολλαπλασιασμού τους με τον παράγοντα .

3. ΘΕΣΗ ΜΕΤΡΗΣΕΩΣ

Ως χώρος μετρήσεως πρέπει να ληφθεί οριζόντιο γήπεδο που δεν περιέχει, στο εσωτερικό ελλείψεως έχουσας μεγάλον άξονα 20 μ και μικρό άξονα 17,3 μ, επιφάνειες των οποίων η ανακλαστική ικανότης είναι αισθητή. Η κεραία και το κέντρο του κινητήρα τοποθετούνται επί του μεγάλου άξονα της ελλείψεως, ενώ το επίπεδο συμμετρίας του οχήματος είναι παράλληλο προς τον μικρό άξονα. Η κεραία και η τομή της πλησιέστερης προς την κεραία πλευράς του κινητήρα με τον μεγάλο άξονα τοποθετούνται καθεμία σε μία εστία της ελλείψεως. Η συσκευή μετρήσεως, ή ακόμη ο θάλαμος ή το όχημα που την περιέχει, δύναται να ευρίσκεται στο εσωτερικό της ελλείψεως, με την προϋπόθεση να ευρίσκεται σε οριζόντια απόσταση από την κεραία τουλάχιστον 3 μ σε σχέση προς αυτήν, στην αντίθετη πλευρά του υποβαλλόμενου στις μετρήσεις οχήματος.

Πρέπει εξάλλου να εξασφαλισθεί ότι δεν υπάρχουν ούτε διαταραχή ούτε σήμα ξένα προς τις μετρήσεις, ικανά να επηρεάσουν αυτές αισθητά. Προς το σκοπό αυτόν πραγματοποιείται έλεγχος προ και μετά τη μέτρηση, ενώ ο κινητήρας δεν λειτουργεί. Η μέτρηση δεν δύναται να θεωρηθεί ικανοποιητική παρά μόνο αν υπερβαίνει τουλάχιστον κατά 10 dB τη μεγαλύτερη αναγιγνωσκόμενη τιμή κατά τους ελέγχους προ και μετά τη μέτρηση.

4. ΟΧΗΜΑ

4.1. Μόνο οι βοηθητικές ηλεκτρικές συσκευές οι απαραίτητες για τη λειτουργία του κινητήρα πρέπει να είναι σε λειτουργία.

4.2. Ο κινητήρας πρέπει να έχει κανονική θερμοκρασία λειτουργίας. Κατά τη διάρκεια κάθε μετρήσεως η κατάσταση του κινητήρα πρέπει να είναι η ακόλουθη:

"" ID="1">Ένας> ID="2">Υπεράνω της καταστάσεως ρελαντί> ID="3">2 500 στρ./λεπτό"> ID="1">Δύο ή περισσότεροι> ID="2">Υπεράνω της καταστάσεως ρελαντί> ID="3">1 500 στρ./λεπτό">

4.3. Οι μετρήσεις δεν πρέπει να πραγματοποιούνται όταν βρέχει επί του οχήματος και κατά τα 10 λεπτά που ακολουθούν μετά την παύση της βροχής.

5. ΚΕΡΑΙΑ

5.1. Ύψος

Το κέντρο του διπόλου πρέπει να ευρίσκεται 3 μ υπεράνω του εδάφους.

5.2. Απόσταση μετρήσεως

Η οριζόντια απόσταση της κεραίας από το πλησιέστερο μεταλλικό τμήμα του οχήματος πρέπει να είναι 10 μ.

5.3. Θέση της κεραίας σε σχέση με το όχημα

Η κεραία τοποθετείται διαδοχικά στα αριστερά και στα δεξιά του oχήματος, σε δύο θέσεις μετρήσεως. Η κεραία είναι παράλληλη προς το επίπεδο συμμετρίας του οχήματος και στο ύψος του κέντρου του κινητήρα (βλ. προσάρτημα του παρόντος παραρτήματος).

5.4. Πόλωση της κεραίας

Για κάθε σημείο μετρήσεως οι αναγνώσεις των τιμών πρέπει να πραγματοποιούνται με το δίπολο σε οριζόντια και σε κατακόρυφη θέση (βλ. προσάρτημα του παρόντος παραρτήματος).

5.5. Αναγιγνωσκόμενες τιμές

Η μεγίστη των τεσσάρων αναγνώσεων πρέπει να ληφθεί ως χαρακτηριστική τιμή της συχνότητος στην οποία πραγματοποιήθηκαν οι μετρήσεις.

6. ΣΥΧΝΟΤΗΤΕΣ

Οι μετρήσεις πρέπει να πραγματοποιηθούν εντός της περιοχής από 40 έως 250 MHz. Θεωρείται ότι το όχημα πληροί πιθανότατα οριακές προδιαγραφόμενες τιμές εντός της περιοχής συχνοτήτων, αν τις πληροί για τις ακόλουθες έξι τιμές συχνοτήτων: 45, 65, 90, 150, 180 και 220 MHz (+- 5 MHz). (Η ανοχή των 5 MHz που εφαρμόζεται στις έξι επιλεγείσες τιμές συχνότητος πρέπει να επιτρέπει την υπερκάλυψη, κατά περίπτωση, μιας διαταραχής προκαλουμένης από τις εκπομπές επί της ονομαστικής τιμής της συχνότητος.)

Προσάρτημα ΠΟΛΩΣΗ ΤΗΣ ΚΕΡΑΙΑΣ ΣΕ ΣΧΕΣΗ ΠΡΟΣ ΤΟ ΟΧΗΜΑ

ΠΑΡΑΡΤΗΜΑ III

ΣΤΑΤΙΣΤΙΚΗ ΜΕΘΟΔΟΣ ΕΛΕΓΧΟΥ ΤΗΣ ΔΙΑΔΙΚΑΣΙΑΣ ΕΞΟΥΔΕΡΩΣΕΩΣ ΤΩΝ ΠΑΡΑΣΙΤΩΝ Η προϋπόθεση που ακολουθεί πρέπει να πληρούται προκειμένου να εξασφαλισθεί με πιθανότητα 80 % ότι 80 % των κατασκευασθέντων οχημάτων είναι σύμφωνα προς το προσδιορισθεν όριο L.

+ kSnL

όπου = ο μέσος αριθμητικός όρος των αποτελεσμάτων επί n οχημάτων

k = στατιστικός παράγων εξαρτώμενος από το n και προκύπτων από τον κατωτέρω πίνακα:

"" ID="1">n = 6> ID="2">7> ID="3">8> ID="4">9> ID="5">10> ID="6">11> ID="7">12"> ID="1">k = 1,42> ID="2">1,35> ID="3">1,30> ID="4">1,27> ID="5">1,24> ID="6">1,21> ID="7">1,20">

Sn = μέση απόκλιση των αποτελεσμάτων επί n οχημάτων

Sn2 = Σ (x )2/(n 1)

x = τυχόν αποτέλεσμα

L = προσδιορισθέν όριο

Sn, x, και L εκφράζονται σε dB (mu/V/m).

Αν το πρώτο δείγμα των n οχημάτων δεν πληροί τις προδιαγραφές, πρέπει να υποβληθεί στη δοκιμή δεύτερο δείγμα από n οχήματα, και όλα τα αποτελέσματα πρέπει να θεωρηθούν ότι προέρχονται από σύνολο 2n οχημάτων.

ΠΑΡΑΡΤΗΜΑ IV

Ένδειξη της διοικήσεως

ΥΠΟΔΕΙΓΜΑ

ΓΝΩΣΤΟΠΟΙΗΣΗ ΠΕΡΙ ΤΗΣ ΕΓΚΡΙΣΕΩΣ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΤΗ ΔΙΑΔΙΚΑΣΙΑ ΕΞΟΥΔΕΤΕΡΩΣΕΩΣ ΤΩΝ ΠΑΡΑΣΙΤΩΝ

Αριθμός εγκρίσεως...................

1. Σήμα (εταιρική επωνυμία)................

2. Τύπος και εμπορική επωνυμία του οχήματος...................

.................................

3. Ονοματεπώνυμο και διεύθυνση του κατασκευαστού.....................

4. Ονοματεπώνυμο και διεύθυνση του ενδεχομένου εντολοδόχου του κατασκευαστού....

...................................

5. Περιληπτική περιγραφή του συστήματος εξουδετερώσεως των παρασίτων και του εξοπλισμένου με τη διάταξη αυτή οχήματος..................

.................................

6. Όχημα υποβληθέν προς έγκριση την......................

7. Τεχνική υπηρεσία επιφορτισθείσα με τις δοκιμές εγκρίσεως..............

...................................

8. Ημερομηνία του πρακτικού που εχορηγήθη από την υπηρεσία αυτή............

9. Αριθμός του πρακτικού που εχορηγήθη από την υπηρεσία αυτή............

10. Η έγκριση όσον αφορά την διαδικασία εξουδετερώσεως των παρασίτων εχορηγήθη/απερρίφθη(1)

11. Τόπος..............................

12. Ημερομηνία.........................

13. Υπογραφή...........................

14. Επισυνάπτονται τα ακόλουθα έγγραφα ως παράρτημα της παρούσας γνωστοποιήσεως που φέρουν τον ανωτέρω αναφερόμενο αριθμό εγκρίσεως:

.......................σχέδια, σχήματα και σκαριφήματα του κινητήρα και του χώρου του-

.......................φωτογραφίες του κινητήρα και του χώρου του-

.......................κατάλογος των στοιχείων των αποτελούντων το σύστημα εξουδετερώσεως των παρασίτων δεόντως πιστοποιηθέντων.

(1) Διαγράψατε την περιττή ένδειξη.